平治O305

平治O305係西德平治出嘅一款後置引擎巴士，符合1968年確立嘅VöV標準城市巴士規格。樣辦車喺1967年出，1969至1987年間生產。佢取代咗平治O317。

O305一體化版本係單層巴士設計。最早期嘅O305全長11米，採用平治OM360/h柴油引擎同埋平治五前速同步嚙合波箱。1969年，全長11.3米嘅O305長途巴士版出現，佢有長啲嘅尾輪跨，可以坐多啲人。

1973年，O305改配容量較大嘅平治OM407/h柴油引擎，另外新設平治W3D 080三前速自動波選擇，至於O305長途巴士版就俾新嘅O307取代。1977年，平治開始出佢嘅掛接版本O305G。

1970年代尾，唔同驅動模式嘅O305相繼出現。繼凱沙羅頓喺1978年將一架1970年款嘅O305改裝成無軌電車之後，平治由1979年開始自己出咗少量嘅無軌電車，唔同款式嘅無軌電車包括：

1979至1981年，平治出過20架採用柴油電力混合動力嘅O305OE。

除咗一體化版本之外，柴油版O305亦有出齋底盤版本嵌第二啲公司嘅車身，當中包括右軑版。1973年首次有O305底盤嵌咗雙層巴士車身，並喺南非投入服務，1980年代O305雙層巴士亦先後喺新加坡同埋香港出現。

平治O305嘅蹤跡遍及歐洲、大洋洲同埋亞洲。O305喺1987年俾平治O405取代。

O 305 and O 307 establish a new era in bus manufacture，戴姆勒

巴士型號